SVI พุ่งกว่า 5% รับครึ่งปีหลังฉายแววโตเด่น โบรกฯ อัพเป้ากำไรปี 61-62 เพิ่ม
SVI พุ่งกว่า 5% รับครึ่งปีหลังฉายแววโตเด่น โบรกฯ อัพเป้ากำไรปี 61-62 เพิ่ม ล่าสุด ณ เวลา 15.42 น. อยู่ที่ 5.85 บาท บวก 0.30 บาท หรือ 5.41% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 48.20 ล้านบาท
31 ส.ค. 2561

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ล่าสุด ณ เวลา 15.42 น. อยู่ที่ 5.85 บาท บวก 0.30 บาท หรือ 5.41% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 48.20 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” SVI ราคาเป้าหมาย 6.60 บาท/หุ้น โดย SVI มีกำไรสุทธิครึ่งปีแรกอยู่ที่ 335 ล้านบาท (โต 11.7% เมื่อเทียบจากปีก่อน)
ขณะเดียวกันแนวโน้มกำไรจะฟื้นตัวต่อเนื่องในไตรมาส 3/61 โดยคาดรายได้ทำจุดสูงสุดใหม่ที่ US$130 ล้าน ใกล้เคียงเป้าหมายของผู้บริหาร และอาจอ่อนตัวลงในไตรมาส 4/61 มาอยู่ที่ US$120 ล้าน ตามปัจจัยฤดูกาล และคาดอัตรากำไรขั้นต้นครึ่งปีหลัง จะปรับขึ้นต่อเนื่องมาอยู่ที่ระดับ 10% ได้อีกครั้ง จากที่ทำได้ 8.5% ในครึ่งปีแรก
ดังนั้นจึงปรับเพิ่มประมาณการกำไรสุทธิปี 61 ขึ้น 12% เป็น 736 ล้านบาท (โต 50% เมื่อเทียบจากปีก่อน) และในปี 62 ขึ้น 15% เป็น 885 ล้านบาท (โต 20% เมื่อเทียบจากปีก่อน) จากการปรับเพิ่มสมมติฐานรายได้ในปี 61-62 จากเดิม US$400 ล้าน และ US$426 ล้าน เป็น US$470 ล้าน และ US$517 ล้าน ถือเป็นสมมติฐาน Conservative กว่าเป้าหมายของผู้บริหาร อย่างไรก็ตามสิ่งที่เป็นความเสี่ยงหลักต่อประมาณการของบล.ฟินันเซีย ไซรัส คือ ความผันผวนของอัตราแลกเปลี่ยน